เชียงใหม่ ฝนที่ตกหนักต่อเนื่องหลายวันส่งผลให้กำแพงเมืองประตูช้างเผือกพังถล่มลงมา เป็นกำแพงชั้นนอกที่สร้างครอบกำแพงชั้นในไว้ในคราวบูรณะใหญ่เมื่อปี 2500 มีอายุกว่า 60 ปี ส่วนชาวบ้านยังเชื่อเรื่องลางบอกเหตุร้าย เรื่องไม่ดีจะเกิดกับบ้านเมือง วันที่ 25 ก.ย. 65 เวลา 08.30 น. เจ้าหน้าที่จากกรมศิลปากรที่ 7 เชียงใหม่ เทศบาลนครเชียงใหม่ ลงพื้นที่เข้าตรวจสอบบริเวณประตูช้างเผือก ตำบลช้างเผือก อำเภอเมือเชียงใหม่ ที่พังถล่มลงมาเป็นแนวยาว 30 เมตร เป็นแนวกำแพงชั้นนอกที่สร้างขึ้นเพื่อครอบกำแพงเดิมชั้นใน จากการตรวจสอบพบว่า หลังจากที่ฝนตกหนักหลายวันทำให้ดินอุ้มนำสะสมเกิดการพังทลายของกำแพงจากด้านบนลงมาชั้นล่าง เชียงใหม่ฝนตกหนัก กำแพงประตูช้างเผือกพังถล่ม ชาวบ้านเชื่อลางบอกเหตุ นายเทอดศักดิ์ เย็นจุระ ผู้อำนวยกลุ่มอนุรักษ์โบราณสถานสำนักศิลปากรที่ 7 เชียงใหม่ เปิดเผยว่า ประตูช้างเผือกบริเวณนี้ได้ก่อสร้างเมื่อประมาณปี 2500 เป็นการก่อสร้างบูรณะใหม่เพื่อคลุมกำแพงชั้นในเดิม ลักษณะของความเสียหายเพราะมีฝนตกหนักในปริมาณมากมีส่วนทำให้น้ำซึมเข้าไปในแกนในของกำแพง ซึ่งในส่วนของกำแพงด้านในไม่ได้รับความเสียหาย เป็นการก่ออิฐมาครอบไว้เฉยๆ ไม่มีการเกาะยึด เมื่อเกิดการอิ่มตัวของภายในทำให้เกิดการดันด้านข้างนอกทำให้พังถล่ม ซึ่งกำแพงนี้ก่อสร้างมาประมาณ 60 ปีแล้ว การซ่อมบำรุงยังไม่มีการซ่อมบำรุงใหญ่ ดังนั้นเมื่อมีภัยธรรมชาติทำให้กำแพงพังลงมา ซึ่งอันดับต่อไปเราจะมีการตรวจสอบโครงสร้างทุกประตูร่วมกับเทศบาลนครเชียงใหม่ ...
See Details: เชียงใหม่ฝนตกหนัก กำแพงประตูช้างเผือกพังถล่ม ชาวบ้านเชื่อลางบอกเหตุ